Diari Oficial de la Generalitat Valenciana


Sumari del DOGV 6202, del 09-02-2010 (2010/1238)

Informació pública de l'admissió a tràmit de llicència ambiental i declaració d'interés comunitari per a ampliació i transformació de casa rural no compartida a casa rural compartida, inclòs estudi d'integració paisatgística, situada a la partida Caprala, polígon 26, parcel·la 26.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1238


Data del document
:   21-01-2010

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de l'admissió a tràmit de llicència ambiental i declaració d'interés comunitari per a ampliació i transformació de casa rural no compartida a casa rural compartida, inclòs estudi d'integració paisatgística, situada a la partida Caprala, polígon 26, parcel·la 26. [2010/1238]  
De conformitat amb el que disposa la normativa d'aplicació, es publica el Decret núm. 82/2010, de data 20 de gener de 2010, relatiu a la llicència ambiental i a la declaració d'interés comunitari per a ampliació i transformació de casa rural no compartida a casa rural compartida, inclòs l'estudi d'integració paisatgística, sítia a la partida de Caprala, polígon 26, parcel·la 26, presentada per Antonio Rico Navarro, que, en la seua part dispositiva, textualment, diu:  
«Decret  
Vist l'expedient administratiu relatiu a la sol·licitud de llicència ambiental i declaració d'interés comunitari per a ampliació i transformació de casa rural no compartida a casa rural compartida, situada a la partida de Caprala núm. 12, sol·licitada per Antonio Rico Navarro, en el qual consten els següents  
Antecedents  
I. El conseller de Territori i Habitatge, mitjançant Resolució de 3 d'abril de 2007, va aprovar la declaració d'interés comunitari per a la instal·lació d'una casa rural no compartida a la partida de Caprala, polígon 26, parcel·la 26, promoguda per Antonio Rico Navarro, amb un termini de vigència de 20 anys, a comptar des del moment en què es puga iniciar l'activitat.  
II. L'activitat es troba actualment en funcionament per haver obtingut la llicència de primera ocupació en data 17 de maig de 2007, i la d'obertura, el 17 de setembre de 2007. Per tant, el termini de vigència de la DIC serà fins al 17 de setembre de 2027.  
En l'expedient consta una còpia de l'escriptura de vinculació i indivisibilitat de la parcel·la, atorgada el dia 14 de maig de 2007 davant del notari de Petrer, José Ferreira Almodóvar, degudament inscrita en el Registre de la Propietat.  
III. En les dates 27 de novembre i 11 de desembre de 2008, amb registre d'entrada núm. 9814 i 10523, Antonio Rico Navarro va presentar una sol·licitud de llicència ambiental i declaració d'interés comunitari per a ampliació i transformació de casa rural no compartida a casa rural compartida, i va adjuntar els projectes tècnics corresponents amb l'annex d'estudi d'integració paisatgística.  
L'enginyer tècnic municipal va emetre un informe sobre els projectes el 3 d'abril de 2009 i l'arquitecte municipal, el 19 de gener de 2009; i el cap de l'Oficina Jurídica d'Urbanisme va emetre un informe jurídic sobre el procediment que s'ha de seguir el dia 23 de gener de 2009.  
IV. Per mitjà d'ofici d'Alcaldia de 24 d'abril de 2009, amb registre d'eixida núm. 2591, notificat a l'interessat el dia 27 d'abril, es comunicava a Antonio Rico Navarro que els projectes presentats per a llicència ambiental i DIC no són coincidents quant a superfícies, per la qual cosa haurà d'aportar projectes degudament coordinats.  
V. Antonio Rico Navarro, el dia 20 de novembre de 2009, amb registre d'entrada núm. 8813, ha presentat nous projectes, per a tramitar-los i aprovar-los, sobre els quals l'enginyer tècnic municipal, el 14 de desembre de 2009, i l'arquitecte municipal, el 19 de desembre de 2009, han emés un informe. El cànon d'ús i aprofitament es fixa en 2.265 euros.  
Als anteriors antecedents se li apliquen els següents  
Fonaments de dret  
Primer. En primer lloc, cal indicar sobre el termini de vigència de la DIC que la modificació presentada s'ha d'emmarcar en el termini de 20 anys aprovat per la Resolució del conseller de 3 d'abril de 2007, és a dir, amb venciment el 17 de setembre de 2027.  
La necessitat de nova DIC s'establix en l'article 33.4 de la Llei 10/2004, de 9 de desembre, de la Generalitat, de Sòl No Urbanitzable (LSNU).  
Article 33. Règim general  
4. El canvi o la substitució de les determinacions en les declaracions d'interés comunitari exigix complir el mateix procediment legal previst per a la seua aprovació. També serà exigible tramitar este procediment per a la implantació de les dites activitats en edificacions existents i per a l'ampliació o reforma de la ja autoritzada.  
La DIC inclou l'estudi d'integració paisatgística, d'acord amb l'article 48.4.c del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana (RPCV).  
Segon. Quant a la necessitat de llicència ambiental per a la modificació presentada, la Llei 2/2006, de 5 de maig, de Prevenció de la Contaminació i Qualitat Ambiental (LCCA), en l'article 43 establix el següent:  
Article 43. Activitats sotmeses a llicència ambiental  
En el marc del que establix la legislació estatal en matèria d'activitats qualificades, queden sotmeses al règim de la llicència ambiental la construcció, muntatge, explotació, trasllat o modificació substancial d'instal·lacions en què s'exercisquen activitats, de titularitat pública o privada, no sotmeses a autorització ambiental integrada i que figuren en la relació d'activitats que s'aprovaran reglamentàriament. Serà igualment necessària llicència per a modificar la classe d'activitat.  
I l'article 58, modificat per la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, regula  
Article 58. Vigència i modificació de la llicència ambiental  
2. El titular d'una instal·lació que compte amb llicència ambiental i que pretenga dur a terme una modificació d'aquella, haurà de comunicar-ho a l'òrgan que va atorgar la llicència, indicant raonadament si considera que es tracta d'una modificació substancial o no substancial, d'acord amb el que disposa l'article 4 de la present llei i les normes reglamentàries que es dicten per a desplegar-la, i acompanyarà eixa comunicació dels documents justificatius de les raons exposades.  
3. Quan el titular de la instal·lació considere que la modificació projectada no és substancial podrà portar-la a cap, sempre que l'òrgan que haguera atorgat la llicència ambiental no manifeste el contrari en el termini d'un mes ...  
4. Quan la modificació projectada siga considerada pel mateix titular o per l'òrgan corresponent substancial, esta no podrà dur-se a terme fins que no siga atorgada una nova llicència ambiental, d'acord amb el que disposa l'article 43.  
D'acord amb l'article 4.i de la llei, la modificació proposada es considera substancial, per la qual cosa necessita llicència ambiental.  
Tercer. El procediment per a l'atorgament de la llicència ambiental i de la DIC es troba actualment establit en l'article 51.2 de la LCCA  
Article. 51 Remissió de documentació a altres òrgans  
2. Quan el projecte exigisca declaració d'interés comunitari d'acord amb la normativa vigent en matèria de sòl no urbanitzable, una còpia d'este junt amb les al·legacions presentades en el tràmit d'audiència relatives a la dita matèria es remetran a l'òrgan autonòmic competent perquè emeta la mencionada declaració.  
3. No podrà concedir-se la llicència ambiental fins que no hagen sigut obtinguts, quan calga, els pronunciaments a què es referixen els apartats anteriors.  
Per tant, la competència per a la tramitació i atorgament de la llicència ambiental correspon a l'Ajuntament, segons l'article 46 de la LCCA, amb la documentació assenyalada en l'article 48, i per mitjà del procediment establit en la mateixa llei, encara que prèviament a la resolució haurà de remetre's l'expedient a la conselleria competent en urbanisme perquè emeta la DIC, amb suspensió del termini màxim per a resoldre i notificar la llicència ambiental, que haurà de comunicar-se als interessats en compliment de l'article 56.4 del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de Prevenció de la Contaminació i Qualitat Ambiental:  
Article 56. Remissió de documentació a altres òrgans.  
4. El transcurs del termini màxim per a resoldre i notificar la llicència ambiental podrà ser suspés durant el temps que hi haja entre la petició dels pronunciaments a què es referix el present article, que haurà de comunicar-se als interessats, i la recepció d'estos, que igualment haurà de ser comunicada als interessats, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En definitiva, i de conformitat amb l'article 50 de la LCCA, article 37 de la LSNU, article 459 del ROGTU i article 58.2 del RPCV, l'Ajuntament ha de sotmetre l'expedient a informació pública per mitjà de la publicació dels anuncis següents:  
- Tauler d'edictes de l'Ajuntament (termini no inferior a 20 dies).  
 - Notificació personal als veïns immediats al lloc on s'ha d'emplaçar l'activitat.  
 - Diari Oficial de la Comunitat Valenciana (termini no inferior a 20 dies).  
 - Butlletí Oficial de la Província a l'efecte de l'estudi d'integració paisatgística (termini no inferior a 15 dies).  
Per a la DIC la conselleria competent en matèria d'ordenació del territori i urbanisme sol·licitarà els informes a les administracions les competències de les quals puga considerar que resulten afectades.  
En virtut del que s'ha exposat i de les facultats que la legislació aplicable em conferix, resolc:  
Primer. Admetre a tràmit la llicència ambiental i la declaració d'interés comunitari per a ampliació i transformació de casa rural no compartida a casa rural compartida, inclòs l'estudi d'integració paisatgística, sítia a la partida Caprala, polígon 26, parcel·la 26, presentada per Antonio Rico Navarro el dia 20 de novembre de 2009.  
Segon. Sotmetre a informació pública els projectes tècnics presentats per a llicència ambiental, declaració d'interés comunitari i estudi d'integració paisatgística, durant el termini de 20 dies, per mitjà d'anunci publicat en el Diari Oficial de la Comunitat Valenciana, Butlletí Oficial de la Província d'Alacant, tauler d'edictes de l'Ajuntament i notificació personal als veïns immediats al lloc on s'ha d'emplaçar l'activitat, perquè els interessats puguen presentar les al·legacions i suggeriments que estimen oportuns.  
La documentació es trobarà depositada, per a consultar-la, en les dependències municipals de la Regidoria d'Urbanisme.  
Tercer. Suspendre el transcurs del termini màxim per a resoldre i notificar la llicència ambiental durant el temps que hi haja entre la present resolució i la recepció de l'acord de la conselleria competent en urbanisme i territori sobre la declaració d'interés comunitari.  
Quart. Notificar la present resolució a l'interessat, amb indicació que és de mer tràmit sense que siga possible la interposició de cap recurs.  
Ho mana i firma Pascual Díaz Amat, alcalde president d'este Ajuntament.  
Petrer, 20 de gener de 2010.- L'alcalde: Pascual Díaz Amat.»  
La qual cosa es publica per a coneixement general, i es recorda que, d'acord amb l'article 107 de la Llei 30/1992, de 26 de novembre, el present acte és de mer tràmit i no és possible la interposició de cap recurs, sense perjuí de mostrar la seua oposició per a considerar-la en la resolució que pose fi al procediment, i formular-hi les al·legacions i presentar els documents i justificacions que estimen pertinents.  
Petrer, 21 de gener de 2010.- L'alcalde: Pascual Díaz Amat.